ബീച്ചുകളെ ബന്ധിപ്പിക്കുന്ന റോഡിന്റെ നിര്മാണമാരംഭിച്ചു പുന്നയൂര്ക്കുളം: പഞ്ചായത്തില് റര്ബണ് പദ്ധതിപ്രകാരം ടൂറിസ്റ്റുകളെ ആകര്ഷിക്കുന്നതിനായി പഞ്ചായത്തിലെ പ്രധാന ബീച്ചുകളായ പെരിയന്പലവും അണ്ടത്തോടും ബന്ധിക്കുന്ന രണ്ടു കിലോമീറ്റര് ദൈര്ഘ്യമുള്ള പുതിയ റോഡ് നിര്മാണമാരംഭിച്ചു. റോഡിന്റെ ഇരുവശവും കോണ്ക്രീറ്റ് കെട്ടി ഉയര്ത്തിയാണ് പണി നടക്കുന്നത്. ഇരുവശങ്ങളിലായി മരങ്ങള് വച്ചുപിടിപ്പിക്കുകയും നടപ്പാതയും ഇരുപത് മീറ്റര് ഇടവിട്ട് വിശ്രമ കേന്ദ്രവുമുണ്ട്്. വെള്ളക്കെട്ട് ഒഴിവാക്കുവാനായി പെരിയന്പലത്ത അറപ്പ തോട്ടില് നിന്ന് ആറു മീറ്റര് വീതിയില് കലുങ്ക് നിര്മിച്ച് കടലിലേക്ക് വെള്ളം ഒഴുക്കുവാനുള്ള സംവിധാനം ഏര്പ്പെടുത്തും. ഒരു കോടി 47 ലക്ഷം രൂപയാണ് ചെലവ് പ്രതീക്ഷിക്കുന്നത്. ബീച്ചിലേക്ക് കുട്ടികളെ ആകര്ഷിക്കുന്നതിനായി മിനി ജിം സെന്റര് കുട്ടികള്ക്കുള്ള പാര്ക്ക് എന്നിവ നിര്മിക്കുന്നുണ്ട്. ജില്ലാ ടൂറിസം പ്രൊമോഷന് കൗണ്സിലും നിര്മാണത്തിനു സഹകരിക്കുന്നുണ്ട്. ബൈക്കില് നിന്ന് തെന്നിവീണ് വീട്ടമ്മയ്ക്ക് പരിക്കേറ്റുവടക്കേക്കാട്: നാലാംകല്ല് സെന്ററില് ബൈക്കില് നിന്ന് തെന്നിവീണ് വീട്ടമ്മയ്ക്ക് പരിക്കേറ്റു. കല്ലൂര് വാക്കയില് വീട്ടില് ഖദീജ 45 നാണ് പരിക്കേറ്റത്. ഇവരെ വൈലത്തൂര് ആക്ട്സ് പ്രവര്ത്തകര് കുന്നംകുളം റോയല് ആശുപത്രിയില് പ്രവേശിപ്പിച്ചു.